PATVIRTINTA

Klaipėdos rajono savivaldybės tarybos

2024 m. kovo d. sprendimu Nr. T11-

**KLAIPĖDOS RAJONO SAVIVALDYBĖS BIUDŽETINĖS ĮSTAIGOS SPORTO CENTRO**

**2023 METŲ VEIKLOS ATASKAITA**

**1. Įstaigos pristatymas:**

1.1. **Kontaktinė informacija**: Savivaldybės biudžetinė įstaiga sporto centras, kodas 163740253, Turgaus g. 14-1, Gargždai, tel. (8 46) 455290, el. p. info@gargzdusc.lt, www.gargzdusc.lt.

1.2. **Įstaigos vadovas**: Vaidas Liutikas.

1.3. **Įstaigos darbuotojai**:

1.3.1. Pareigybių skaičius:

|  |  |  |
| --- | --- | --- |
| ***Pareigybė*** | ***Etatų skaičius/darbuotojų skaičius*** | ***2023-12-31*** |
|  | 2021 m. | 2022 m. |
| Didžiausias leistinas pareigybių skaičius |  | 34 | 32,75 | 34,75 |
| Pareigybių skaičius etatais/apdraustų asmenų skaičius |  | 32,75/38 | 32,75/37 | 34,75/36 |
| **Pareigybių skaičius etatais/darbuotojų pagal atliekamas funkcijas:** |
| **1. Administracija (**direktorius, pavaduotojas, sekretorė, buhalterė, sporto bazių administratorius) | 6,25 | 5 | 5,5 |
| **2. Treneriai** |  | 11,5 | 12,75 | 13,25 |
| **3. Fizinio aktyvumo ir sporto specialistai, kineziterapeutas** |  | 4,5 | 3,75 | 3,75 |
| **4. Kitas personalas** |  | 10,5 | 11,25 | 12,25 |

1.3.2. Darbuotojų kvalifikacija: 2 darbuotojai kėlė kvalifikaciją, 47 val., temos: ,,Sporto treniruokliai, jų panaudojimo galimybės ir principai sveikatinime bei kineziterapijoje“; ,,Gydomasis segmentinis nugaros masažas pagal inervacijas (dermatomas)“; ,,Kelio sąnario problemos“; ,,Kineziologinis teipavimas esant netaisyklingai laikysenai“; ,,Kineziologinis teipavimas esant veido potologijoms ir galvos skausmams“; ,,Kineziologinis teipavimas esant limfotakos sutrikimams“; ,,Kineziologinis teipavimas esant periferinių nervų pažeidimams“.

**2. Įstaigos biudžetas:**

1 lentelė. Įstaigos pajamos tūkst. Eur

|  |  |  |
| --- | --- | --- |
| **Lėšų šaltiniai** | **2022 m.** | **2023 m.** |
| 1. Savivaldybės biudžetas | 1608,5 | 1819,8 |
| 2. Už įstaigos suteiktas paslaugas: | 77,7 | 104,2 |
| 2.1. Už patalpų nuomą | 18,0 | 23,1 |
| 2.2. Už renginių organizavimą, švietimo paslaugas  | 59,7 | 81,1 |
| 3. VB dotacija ir ES lėšos | 13,7 | - |
| 4. Parama, labdara, tikslinės lėšos | 31,0 | 36,7 |
| **Iš viso(1+2+3):** | **1730,9** | **1960,7** |

2 lentelė. Įstaigos išlaidos

|  |  |  |  |
| --- | --- | --- | --- |
| **Eil.****Nr.** | **Išlaidų pavadinimas** | **2022 m.****tūkst. Eur** | **2023 m.****tūkst. Eur** |
| 1. | Darbo užmokestis ir įmokos soc. draudimui | 669,3 | 736,9 |
| 2. | Pastato išlaikymas, ryšių paslaugos | 106,7 | 128,6 |
| 3. | Varžybų organizavimo išlaidos (apdovanojimai, mityba, apgyvendinimas) | 121,7 | 155,3 |
| 4. | Transporto išlaidos | 30,0 | 40,5 |
| 5. | Kitos išlaidos  | 117,2 | 128,0 |
| 6. | Kvalifikacija, komandiruotės | 1,2 | 1,2 |
| 7. | Kitos prekės (sporto inventorius ) | 39,3 | 47,9 |
| 8. | Patalpų nuoma (mokyklų sporto salės) | 9,2 | 12,3 |
| 9. | Policijos sporto salės, miesto stadiono remontas | 30,0 | 30,5 |
| 10. | Darbdavio socialinė parama pinigais | 12,7 | 13,5 |
| 11. | Ilgalaikio turto įsigijimui | 12,6 | 51,7 |
| 12. | Sporto aikštelių įrengimui | 581,0 | 614,3 |
|  | **Išlaidos iš viso:** | **1730,9** | **1960,7** |

3. lentelė. Darbuotojų vidutinis mėnesinis darbo užmokestis

|  |  |
| --- | --- |
| ***Pareigybė*** | ***Vidutinis mėnesinis darbo užmokestis etato (neatskaičius mokesčių), eurai***  |
| ***2022 m. DU*** | ***2023 m. DU*** |
| 1. Direktorius (-ė) | 3780 | 4197 |
| 2. Direktoriaus pavaduotojas (-a) | 2544 | 2713 |
| 3. Vyr. buhalteris (-ė) | 1890 | - |
| 4. Administratorius (-ė) | - | 1854 |
| 5. Personalo vadovas – sekretorius (-ė) | 1883 | 2167 |
| 6. Sporto bazių administratorius (-ė) | 1772 | 1801 |
| 7. Kineziterapeutas (-ė) | - | 1834 |
| 8. Treneris (-ė) | 1961 | 2371 |
| 9. Budėtojas (-a) | 732 | 856 |
| 10. Valytojas (-a) | 717 | 849 |
| 11. Fizinio pasirengimo ir sporto specialistas (-ė) | 1666 | 1966 |
| 12. Pastatų ir sporto bazių darbininkas (-ė) | 1467 | 1587 |

**3. Įstaigos turimos patalpos, turtas.**

Sporto kompleksas (2316,35 m2), esantis Gamyklos g. 33, Gargždai, perduotas mūsų įstaigai valdyti, naudoti ir disponuoti juo patikėjimo teise Klaipėdos rajono savivaldybės tarybos 2022 m. liepos 5 d. sprendimu Nr. T11-220.

Riedutininkų, tinklinio, treniruoklių aikštelės, esančios Jaunimo parke, Laugalių g. 11, Gargždai, perduotos Sporto centrui valdyti patikėjimo teise Klaipėdos rajono savivaldybės tarybos 2022 m. gegužės 26 d. sprendimu Nr. T11-177.

Biudžetinė įstaiga sporto centras pagal turto patikėjimo teisę valdo ir šias Gargžduose esančias patalpas: sporto salę (1117,70 m2) Turgaus g. 14-1, šachmatinės patalpas (54,42 m2) Turgaus g. 14-49, teniso kortus (970 m2) Kvietinių g. 28, garažo patalpas (39,05 m2) Turgaus g. 13A – 11, sporto rūmus (790,15 m2) Kvietinių g. 26, futbolo aikštę (7176 m2), bėgimo taką (3973 m2), lengvosios atletikos sektorių (2844 m2) Kvietinių g. 26.

Prie 17 jau turimų vaikų žaidimo aikštelių dar prisidėjo Jaunimo parke Laugalių g. esanti vaikų žaidimo aikštelė (2022 m. balandžio 30 d. JO „Alterno“ parama). 2023 m. įrengtos 9 naujos vaikų žaidimo aikštelės. Iš dalyvaujamojo biudžeto lėšų 2023 m. įrengta riedlenčių ir riedučių aikštelė Veiviržėnuose (29 766 Eur). Techninę priežiūrą vykdome ne tik Tarybos sprendimu perduotų vaikų žaidimo aikštelių, bet ir naujai įrengtų pagal 8.2.1.1 programą „Lauko treniruoklių aikštelių įrengimas Klaipėdos rajono seniūnijose“ ar 9.4.1.7 programą „Gyventojų iniciatyvų, skirtų gyvenamajai aplinkai gerinti, skatinimas, bet ir anksčiau iš dalyvaujamojo biudžeto lėšų įrengtoms vaikų žaidimo aikštelėms: Endriejave dvi (prie Kapstato ežero ir Sodų g. 7), Doviluose (Parko g. 12), Dituvoje (Dituvos g. 41, Derceklių k.), Lapiuose (Žvelsos g. 13).

Visoms turimoms vaikų žaidimo aikštelėms atliktas techninis patikrinimas, visos turi UAB „Inspectum“ kontrolės ataskaitas.

Įrengta nauja krepšinio aikštelė prie žydų kapinių Gargžduose **(išleista 24 364,04 Eur).** Įrengtos kitos krepšinio aikštelės: Gargžduose prie „Minijos“ progimnazijos (37 221,24 Eur), Endriejave prie Kapstato ežero (21 864,66 Eur), universali sporto aikštelė Kretingalėje prie mokyklos (43 925,51 Eur), teniso angaras Gamyklos g. 33, Gargžduose (116 854,77 Eur), padelis Gamyklos g. 33, Gargžduose (31 219,20 Eur), diskgolfo parkas Vingio g., Priekulėje (9 571,10 Eur). Nupirktas ir įrengtas angaras-sporto salė su krepšinio aikštele Dituvos mokyklai (200 803,72 Eur).

2023 m. sausio 30 d. Tarybos sprendimu Nr. TP14-10 Sporto centrui perduota valdyti krepšinio aikštelė Vytauto g. 10, Kretingalė, futbolo aikštelė Gindulių k., Gindulių k.

 **4. Įstaigos teikiamos paslaugos ir paslaugų gavėjai.**

Klaipėdos rajono savivaldybės biudžetinės įstaigos sporto centro veiklos tikslas − užtikrinti kūno kultūros ir sporto veiklą rajone. Sporto centras rajono gyventojams organizavo sporto renginius, įvairių sporto šakų varžybas vadovaudamasis Klaipėdos rajono savivaldybės biudžetinės įstaigos sporto centro direktoriaus patvirtinta 2023 metų veiklos programa (1 priedas). Sporto centras vykdo Klaipėdos rajono bendrojo ugdymo mokyklų žaidynes, Lietuvos bendrojo ugdymo mokyklų zonines/tarpzonines varžybas. 2023 m. iš viso buvo 48 Lietuvos mokyklų žaidynės, kuriose dalyvavo apie 1800 bendrojo ugdymo moksleivių. Klaipėdos rajonas tapo 2022–2023 metų Lietuvos mokyklų žaidynių antros grupės čempionu. Gargždų „Vaivorykštės“ gimnazija tapo Lietuvos rajono mokyklų čempionė, Vėžaičių pagrindinė mokykla kaimo vietovių mokyklų kategorijoje Lietuvoje laimėjo III vietą. Mokyklų žaidynių organizavimas, apdovanojimai ir inventorius kainavo 8085,62 Eur.

Sporto centras prižiūri trisdešimt dvi Klaipėdos rajono savivaldybės lėšomis įrengtas vaikų žaidimo aikšteles, vykdo jų savaitinę ir kasmetinę patikrą, prižiūri universalias krepšinio aikšteles, treniruoklius visame Klaipėdos rajone.

Šiemet balandžio mėnesį sukaks 5 metai, kai vykdome fizinio aktyvumo užsiėmimus Klaipėdos rajono gyventojams. Juos veda 3 fizinio aktyvumo specialistai ir 1 treneris. Užsiėmimai vyksta devyniose rajono seniūnijose. Sudaryta 21 sportuojančių asmenų grupė. Užsiėmimus lanko apie 250 asmenų, iš kurių apie 15 % sudaro vyresni nei 60 metų amžiaus žmonės.

Teniso kortai nuomojami individualiems sportininkams, treniruotes vykdo Sporto centro trenerė su sporto centro auklėtiniais ir aikštele naudojasi ,,Kranto“ pagrindinės mokyklos vaikai.

Sporto centro salėje, Gamyklos g. 33, sėkmingai vyksta RKL čempionatai, Lietuvos A lygos salės futbolo varžybos, Lietuvos tinklinio čempionatas, treniruojasi VšĮ „Gargždų futbolas“ jaunieji futbolininkai, vyksta bendrojo ugdymo mokyklų stalo teniso, tinklinio, krepšinio, futbolo varžybos, vykdomos Klaipėdos rajono futbolo pirmenybės, treniravosi „Gargždai“ krepšinio komanda ir salės futbolo komanda „Gargždų pramogos“, tinklinio komanda Gargždų „Amber–Arlanga“, vykdomi tinklinio turnyrai, varžyboms salę nuomojasi Lietuvos kariuomenė, Lietuvos meninės gimnastikos federacija, Klaipėdos „Viesulo“ sporto centras jau trečius metus vykdo varžybas, vyksta Klaipėdos rajono teniso pirmenybės, salę nuomojasi ir gyventojai, klubai, organizacijos.

**5. Įstaigos sportininkų pasiekimai.**

2023 metų pradžioje sporto centre sportavo 452 vaikai, metų pabaigoje – 508.

**2023 metais dviem sporto centro trenerėms už pasiektus rezultatus suteikta antra kvalifikacinė kategorija: J. Žukauskienei (tinklinis), Z. Bitinui (šachmatai), E. Ungurytei-Kondrotienei (dviračių sportas) ir J. Tilvikui (dziudo-sambo).**

**2023 metais pasiekti sporto centro auklėtinių ir trenerių rezultatai:**

**1. Arnas Ruškys** – Lietuvos vaikų ir jaunučių plento čempionato grupinių lenktynių antros vietos laimėtojas, Lietuvos vaikų ir jaunučių žiedinių lenktynių čempionate iškovota antra vieta (trenerė Edita Ungurytė-Kondrotienė).

**2.** **Jorė Balčiūnaitė** – 2023 m. Lietuvos greitųjų šachmatų M18 grupėje nugalėtoja, „Žaibo“ antros vietos laimėtoja, standartinių šachmatų trečios vietos laimėtoja. (treneris Z. Bitinas).

**3**. **Lietuvos šachmatų M18 merginų komanda** – Lietuvos greitųjų šachmatų antros vietos laimėtojos: Jorė Balčiūnaitė, Jogailė Paliulytė, Auksė Zonytė. (treneris Z. Bitinas).

**4. Oskaras Kušlikis** – 2023 m. Lietuvos greitųjų šachmatų B08 grupėje antros vietos laimėtojas ir „Žaibo“ trečios vietos laimėtojas. (treneris Z. Bitinas).

**5**. **Auksė Zonytė** – 2023 m. Lietuvos greitųjų šachmatų M12 grupėje antros vietos laimėtoja ir „Žaibo“ antros vietos laimėtoja. (treneris Z. Bitinas).

**6.** **Dovydas Spevak** – 2023 m. Lietuvos greitųjų šachmatų B16 grupėje trečios vietos laimėtojas. (treneris Z. Bitinas).

**7.** **Jogailė Paliulytė** – 2023 m. Lietuvos greitųjų šachmatų M16 grupėje trečios vietos laimėtoja. (treneris Z. Bitinas).

**8. Audrius Abromaitis** – Lietuvos U13 graikų romėnų imtynių čempionato trečios vietos laimėtojas (trenerė K. Zaicevaitė)

**9. Adas Šacauskas** – Lietuvos U15 graikų romėnų imtynių čempionato trečios vietos laimėtojas. (trenerė K. Zaicevaitė).

**10.** **Julius Gikaras** – Lietuvos U5 graikų romėnų imtynių čempionas, Lietuvos U17 čempionato trečios vietos laimėtojas, tarptautinio turnyro „Tallinn Open“ ir Baltijos taurės varžybų nugalėtojas, Europos U15 čempionate iškovota devinta vieta. (trenerė K. Zaicevaitė).

**11. Gargždų Sporto centro stalo teniso berniukų komanda** – Lietuvos vaikų komandinio stalo teniso čempionato trečios vietos laimėtoja. (Edvinas Gedvilas, Danielius Srėbalius, Aronas Žemgulys ir Jonas Žvaigždinas, treneris T. Kojelis).

**12.Austėja Vyšniauskaitė** – Lietuvos U14 uždarų patalpų paplūdimio tinklinio čempionatas – I vieta;  Lietuvos U16  paplūdimio tinklinio čempionatas – II vieta;  Lietuvos U15  salės tinklinio čempionatas – III vieta (trenerė J. Žukauskienė).

**13. Rusnė Lukauskaitė** – Lietuvos U14 uždarų patalpų paplūdimio tinklinio čempionatas – I vieta;  Lietuvos U16  paplūdimio tinklinio čempionatas – II vieta;  Lietuvos U15  salės tinklinio čempionatas – III vieta (trenerė J. Žukauskienė).

**14. Gargždų Sporto centro mergaičių tinklinio komanda** – Lietuvos U15 salės tinklinio čempionato trečios vietos laimėtojos (Jurtė Meižytė, Meda Bogužaitė, Deimena Šeškaitė, Ariana Ročiūtė, Eva Parnarauskaitė, Gintė Parnarauskaitė, Gustė Budvytytė, Giedrė Bartkutė, Eglė Godiliauskaitė (trenerė J. Žukauskienė).

**15. Audra Norvilaitė** – Lietuvos suaugusių sambo čempionatas – I vieta, Lietuvos jaunimo sambo čempionatas – I vieta, Lietuvos jaunių sambo čempionatas – I vieta (svorio kat. iki 80 kg) ir Lietuvos suaugusių dziudo čempionatas – III vieta (svorio kat. iki 78 kg) (treneris J. Tilvikas).

**16. Goda Macijauskaitė** (svorio kat. iki 62 kg) – Lietuvos jaunimo sambo čempionatas – II vieta, Lietuvos jaunių sambo čempionatas – II vieta (treneris J. Tilvikas).

**17. Dominykas Lavrentjevas** (svorio kat. iki 90 kg) – Lietuvos jaunių dziudo čempionatas – III vieta, Lietuvos jaunimo dziudo čempionatas – III vieta; Lietuvos jaunių sambo čempionatas – III vieta (svorio kat. iki 88 kg) (treneris J. Tilvikas).

**18. Lukas Plesevičius** (svorio kat. iki 64 kg) – Lietuvos jaunimo sambo čempionatas – III vieta, Lietuvos jaunių sambo čempionatas – III vieta (treneris J. Tilvikas).

**19. Martin Paulauskis** (svorio kat. virš 88 kg) – Lietuvos kadetų sambo čempionatas – III vieta (treneris J. Tilvikas).

**20. Raidas Gruzdys** – Lietuvos vaikų lengvosios atletikos čempionato šuolio į aukštį trečios vietos laimėtojas ir Lietuvos vaikų olimpinių vilčių čempionato rajonų grupės šuolio į aukštį rungties nugalėtojas.

**21. Paulina Pociūnaitė** – Lietuvos vaikų lengvosios atletikos olimpinių vilčių čempionato rajonų grupėje rutulio stūmimo rungties trečios vietos laimėtoja.

**22. Nojus Vaitkus** (svorio kat. iki 58 kg) – Lietuvos kadetų sambo čempionatas II vieta (treneris J. Tilvikas).

**Aukšto meistriškumo sportininkai, kuriuos kuruoja Sporto centras:**

**1. Lijana Jakaitė** (svorio kat. iki 71 kg) – Lietuvos moterų sunkiosios atletikos čempionato pirmos vietos laimėtoja, Europos moterų čempionate – XII vieta, pasaulio moterų čempionate – XXII vieta. (treneris E. Šauklys).

**2. Šarūnas Banevičius –** Lietuvos lengvosios atletikos federacijos taurės ir Lietuvos lengvosios atletikos čempionato nugalėtojas, Baltijos šalių trečios vietos laimėtojas.

**3. Nojus Brazdeikis –** Lietuvos jaunių sunkiosios atletikos čempionate iki 17 m. iškovota antra vieta, Lietuvos suaugusių čempionato penktos vietos laimėtojas (treneris E. Šauklys).

**4. Auksė Gecevičiūtė** – Baltijos šalių stalo teniso čempionate komandinėse varžybose iškovota antra vieta, o asmeninėse Baltijos šalių – trečia vieta, Lietuvos komandiniame čempionate – pirma vieta, Lietuvos asmeniniame čempionate dvejeto rungtyje – dvi trečios vietos.

**5. Gargždų AMK „Veteranas“ –** Lietuvos veteranų 35+ futbolo pirmenybių nugalėtojai.

**6. Įstaigoje atlikti kitų institucijų patikrinimai, jų rezultatai.**

Patikrinimų 2023 m. įstaigoje nebuvo.

**7. Vadovo veikla įgyvendinant įstaigos tikslus, bendradarbiaujant su socialiniais partneriais, kitomis įstaigomis.**

Įstaiga 2023 metais toliau aktyviai bendradarbiauja su Gargždų socialinių paslaugų centru, Klaipėdos rajono visuomenės sveikatos biuru, Gargždų mokyklomis, Lietuvos organizacija ,,Sportas visiems“, Lietuvos krepšinio federacija, su visomis Klaipėdos rajono organizacijomis, propaguojančiomis mėgėjų sportą rajone, su aukšto meistriškumo komandomis, Gargždų kultūros centru, Šaulių organizacija.

Pagal patvirtintą sporto plėtros programą naujais lauko treniruokliais džiaugiasi:

po 1 komplektą gavo: Sendvario seniūnija (Mazūriškės), Dauparų seniūnija (Šlapšeliai), Vėžaičių seniūnija (Girininkai), Kretingalės seniūnija (Girkaliai); 3 komplektai atiteko Priekulės seniūnijai. Smulkus sporto inventorius atnaujintas beveik visose seniūnijose pagal pateiktus prašymus ir turėtas lėšas.

Sporto centras vykdo „Sportininkų, reprezentuojančių Klaipėdos rajono savivaldybę aukšto sporto meistriškumo sporto varžybose“ programą. Didelį darbą įstaiga atliko įgyvendinant Klaipėdos rajono dalyvaujamąjį biudžetą. Įgyvendina Klaipėdos rajono savivaldybės Tarybos patvirtintą sportininkų premijavimo programą.

**7.1. Iškeltų vadovui prioritetinių veiklų įgyvendinimas, suformuotos 2023 metų veiklos užduotys ir jų rezultatas.**

Visos vadovui iškeltos užduotys buvo įgyvendintos, tai atsispindi 2023 m. vadovų vertinimo išvadoje, vadovo veikla įvertinta labai gerai.

**7.2. Dalyvavimas komisijose, darbo grupėse, organizacijose, pasitarimuose, diskusijose.**

Dalyvauta komisijose, darbo grupėse:

7.2.1. Dėl universalių sporto aikštelių ir treniruoklių salių Klaipėdos rajone įrengimo išvažiuojamuosiuose posėdžiuose.

7.2.2. Pasitarimai dėl Gargždų miesto gimtadienio vykdymo.

7.2.3. Gargždų daugiafunkcio sporto centro Dariaus ir Girėno g. darbų rangos pirkimo dokumentų rengimas. Įstaigos vadovas patvirtintas daugiafunkcio sporto centro Gargžduose projekto vadovu.

7.2.4. Vaikų žaidimo aikštelių priežiūros pasitarimuose.

7.2.5. Darbo grupėje dėl naujų sporto ir vaikų žaidimo aikštelių perdavimo priežiūrai Sporto centrui.

7.2.6. Darbo grupėje dėl „Vaivorykštės“ gimnazijos sporto aikštyno renovacijos.

**8. Problemos, susijusios su įstaigos veikla ir siūlomi sprendimo būdai:**

8.1. Problemos:

8.1.1. Stalo teniso treniruotes vykdome tik Doviluose, Gargžduose tam nėra patalpų.

8.1.2. Imtynių ir dziudo treniruotes vykdome vienoje salėje, patalpos neatitinka reikalavimų, yra per siauros, aukštesnio meistriškumo sportininkai negali treniruotis.

8.1.3. Salių trūkumas šaltuoju metų laiku apriboja visų sporto šakų plėtrą Gargžduose.

8.2. Siūlomi sprendimo būdai:

8.2.1. Tinkančių stalo tenisui patalpų nėra, gali išspręsti tik naujas daugiafunkcis sporto centras.

8.2.2. Papildomo inventoriaus įsigijimui teikti paraiškas, dalyvauti įvairiose programose kartu su seniūnijomis, bendruomenėmis, mokyklomis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_